334 NOVUM ORGANUM. 



tanquam per necessitatem commiscetur, statim se aperit et 

 relaxat corpus, et illud alterum intro recipit, priore excluso aut 

 summoto. Neque operatur aut potest iste Motus ad Lucrum 

 solummodo ad tactum. Nam electrica operatic (de qua Gilber- 

 tus et alii post eum tantas excitarunt fabulas) non alia est 

 quam corporis per fricationem levem excitati appetitus; qui 

 aerem non bene tolerat, sed aliud tangibile mavult, si reperiatur 

 in propinquo. 



Sit Motus Septimus, Motus (quern appellamus) Congrega- 

 tionis Majoris ; per quern corpora feruntur ad massas connatu- 

 ralium suorum: gravia, ad globum terras; levia, ad ambitum 

 coeli. Hunc Schola nomine Motus Naturalis insignivit : levi 

 contemplatione, quia scilicet nil spectabile erat ab extra quod 

 eum motum cieret ; (itaque rebus ipsis innatum atque insitum 

 putavit) ; aut forte quia non cessat. Nee mirum : semper enim 

 praesto sunt coelum et terra ; cum e contra causae et origines 

 plurimorum ex reliquis motibus interdum absint, interdum 

 adsint. Itaque hunc, quia non intermittit sed caeteris inter- 

 mittentibus statim occurrit, perpetuum et proprium ; reliquos 

 ascititios posuit. Est autem iste motus revera satis infirmus 

 et hebes, tanquam is qui (nisi sit moles corporis major) caeteris 

 motibus, quamdiu operantur, cedat et succumbat. Atque cum 

 hie motus hominum cogitationes ita impleverit ut fere reliquos 

 motus occultaverit, tamen parum est quod homines de eo sciunt, 

 sed in multis circa ilium erroribus versantur. 



Sit Motus Octavus, Motus Congregationis Minoris ; per 

 quern partes homogeneae in corpore aliquo separant se ab hete- 

 rogeneis, et coeunt inter sese ; per quern etiam corpora integra 

 ex similitudine substantiae se amplectuntur et fovent, et quan- 

 doque ad distantiam aliquam congregantur, attrahuntur, et 

 conveniunt : veluti cum in lacte flos lactis post moram aliquam 

 supernatat; in vino faeces et tartarum subsidunt. Neque enim 

 haec fiunt per motum gravitatis et levitatis tantum, ut alias 

 partes summitatem petant, aliae ad imum vergant; sed multo 

 magis per desiderium homogeneorum inter se coeundi et se 

 uniendi. Differt autem iste motus a Motu Indigentiae, in 



o * 



duobus. Uno, quod in Motu Indigentiae sit stimulus major 

 naturae malignae et contrariae ; at in hoc motu (si modo impedi- 

 menta et vincula absint) uniuntur partes per amicitiam, licet 

 absit natura aliena quae litem moveat : altero, quod arctior sit 

 unio, et tanquam majore cum delectu. In illo enim, modo 



